Spelet om Heilag Olav

Spelet om Heilag Olav, ofte kalt Stiklestadspelet, er et historisk skuespill som blir spilt som friluftsteater hver sommer under Olsok-dagene på Stiklestad Nasjonale Kultursenter i Verdal i Nord-Trøndelag. Som regel framføres Spelet fire ganger hvert år. 

Spelet ble første gang satt opp i 1954 på initiativ fra lensmann Jon M. Suul og sogneprest Anton Sætevik. Teksten er skrevet av Olav Gullvåg, mens musikken er komponert av Paul Okkenhaug. Spelet mottok Nord-Trøndelag fylkes kulturpris i 1994. Til sammen har over  sett forestillingene, i 2002 ble de fire forestillingene sett av .

Innhold 

Stykket handler om kong Olavs ankomst til gården Suul bare noen få dager før han ble drept i slaget på Stiklestad i 1030. Det er en blanding av fri dikting og gjengivelse av scener fra Snorre Sturlasons Olav den helliges saga i Heimskringla.

Stykket handler om brytninga mellom de hedenske skikkene og overgangen til kristendommen. Stykket omhandler historiske personer såvel som oppdikta personer.

Historiske personer i spelet er 

 Olav den hellige
 Tormod Kolbrunarskald
 Arnljot Gelline
 Finn Arnesson
 Ragnvald Brusesson
 Tord Foleson
 Torgeir Hallesson
 Tore Hund

Framføring 
Initiativet fra lensmann Jon Suul i Verdal gjaldt opprinnelig et mindre spelstykke til et slektsstevne i grenda Sul. Da stykket forelå fra forfatter og komponist, viste det seg at det trengte en større arena, og fremføringen ble derfor flyttet til amfiet på Stiklestad. Spelet ble satt opp i 1954 og 1955 under navnet Føre slaget (Natterast på Sul).

I 1956 og 1957 ble den spede speltradisjonen på Stiklestad videreført ved at operaen Arnljot om Arnljot Gelline av Wilhelm Peterson-Berger ble framført av teaterlaget Frøsøspelen fra Østersund. I årene 1958 og 1959 ble stykket Olavsbilete av Ella Anker framført på den samme scenen. Amund Rydland hadde regi på dette, og Finn Kvalem spilte hovedrollen. I 1960 hadde Gullvåg bearbeidet teksten til også å omhandle dagen etter slaget, og Spelet ble igjen framført, denne gang med tittelen Stiklestad. I 1961 hadde Gullvåg bearbeidet teksten ytterligere, og spelet ble da framført med det nåværende navn. Det er siden framført årlig, med unntak av i 2020 og 2021 da det ble avlyst på grunn av koronapandemien. De enkelte regissører setter sitt eget preg på forestillingen, slik at den varierer fra år til år.

Flere hundre av bygdas befolkning er med i frivillighetsapparet hver sommer. Frivillighetsapparatet i Spelet om Heilag Olav er organisert gjennom et nemndsapparat med Spelnemnda som øverste instans, nemnda er oppnevnt av Verdal kommune. Som vanlig er for slike friluftsspill, er det en blanding av profesjonelle utøvere og frivillige. Statistene er organisert i Norsk hærmannsforbund og Verdal teaterlag.

I årene 2013–2015 ble stykket framført som nattforestilling med lyssetting, i Marit Moum Aunes regi.

Instruktører/regissører 

 1954–55 Gisle Straume
 1960–63 Bjarne Andersen
 1964–66 Georg Løkkeberg
 1967 Gisle Straume
 1968 Georg Løkkeberg
 1969–71 Ola B. Johannessen
 1972–76 Otto Homlung
 1977–83 Arne Aas
 1984–87 Otto Homlung
 1988–91 Arnulf Haga
 1992–93 Otto Homlung
 1994–95 Arnulf Haga
 1996–98 Eirik Stubø
 1999–2002 Arnulf Haga
 2003–04 Tyra Tønnesen
 2005–06 Arnulf Haga
 2007–09 Stein Winge
 2010–11 Bentein Baardson
 2012–15 Marit Moum Aune
 2016–18 Hanne Tømta
 2019– Peer Perez Øian

Kongen 

 1954–55: Gisle Straume 
 1960–63: Gisle Straume
 1964: Georg Løkkeberg 
 1965: Lars Andreas Larssen 
 1966–67: Gisle Straume
 1968: Wilfred Breistrand 
 1969–70: Odd Furøy 
 1971: Gisle Straume
 1972–73: Ivar Nørve 
 1974–76: Nils Ole Oftebro 
 1977–83: Erik Hivju 
 1984–87: Per Frisch 
 1988–90: Jan Grønli 
 1991–93: Nils Ole Oftebro
 1994: Ingar Helge Gimle 
 1995: Nils Ole Oftebro
 1996: Svein Roger Karlsen 
 1997–98: Even Stormoen 
 1999–2002: Paul Ottar Haga 
 2003: Anders Baasmo Christiansen 
 2004: Nicolai Cleve Broch 
 2005–06: Hallvard Holmen 
 2007: Anders B. Christiansen
 2008: Lasse Kolsrud 
 2009: Sven Nordin 
 2010: Henrik Rafaelsen 
 2011: Nicolai Cleve Broch
 2012–13: Henrik Mestad 
 2014: Pål Christian Eggen 
 2015: Pål Sverre Valheim Hagen/Pål Christian Eggen
 2016–17: Trond Espen Seim
2018: Eindride Eidsvold
2019: Hermann Sabado
2022: Odin Waage

Referanser

Litteratur

Eksterne lenker 
 
 stiklestad.no
 Jon Suuls privatarkiv finnes ved NTNU Universitetsbiblioteket, Dorabiblioteket 
 Olav Gullvågs privatarkiv finnes ved NTNU Universitetsbiblioteket, Dorabiblioteket 
 Paul Okkenhaugs privatarkiv finnes ved NTNU Universitetsbiblioteket, Dorabiblioteket 

Norske friluftsskuespill
Repeterende arrangementer etablert i 1954
Kultur i Verdal
Olav den hellige